**รายละเอียดโครงการวิจัย**

ชื่อโครงการวิจัย การพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับ ห้องเรียนละออพลัสระดับประถมศึกษา โรงเรียนสาธิตละอออุทิศ

หัวหน้าโครงการวิจัย นางดวงเดือน วรรณกูล

หน่วยงานต้นสังกัด ศูนย์การศึกษานอกที่ตั้ง ลำปาง

ระยะเวลาดำเนินการ มี.ค. 63 - มี.ค. 64

งบประมาณ 100,000

**๑. หลักการและเหตุผล**

ตามพระราชบัญญัติการศึกษาแห่งชาติ พ.ศ. 2542 หมวดที่ 4 มาตรา 23 ได้กำหนดไว้ว่า “การจัดการศึกษาทั้งการศึกษาในระบบ การศึกษานอกระบบ และการศึกษาตามอัธยาศัยต้องเน้นความสำคัญทั้งความรู้ คุณธรรม กระบวนการเรียนรู้และบูรณาการตามความเหมาะสมในแต่ละระดับการศึกษา อีกทั้งในมาตรา 24(4) กำหนดไว้ว่า การจัดการเรียนการสอนโดยผสมผสานระหว่างความรู้ด้านต่าง ๆ อย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงามและคุณลักษณะอันพึงประสงค์ในทุกวิชา” จากพระราชบัญญัติการศึกษาข้างต้นจะเห็นได้ว่าการจัดการศึกษาให้ความสำคัญกับกระบวนการเรียนรู้ของผู้เรียนและการบูรณาการเนื้อหาอย่างได้สัดส่วนที่เหมาะสมซึ่งในปัจจุบันการจัดการเรียนรู้ในสถานศึกษาโดยส่วนใหญ่มีการจัดการเรียนรู้แยกเป็นรายวิชาขาดการบูรณาการเนื้อหาของรายวิชาดังนั้นการจัดการเรียนรู้จึงเปรียบเสมือนขนมชั้นและไม่สอดคล้องกับการนำไปปรับประยุกต์ใช้ในชีวิตประจำวันได้

การจัดการเรียนรู้แบบบูรณาการ (Integrated Management) เป็นกระบวนการจัดการเรียนรู้ที่จัดประสบการณ์การเรียนรู้ตามความสนใจ ตามความสามารถของผู้เรียนที่เชื่อมโยงเนื้อหาสาระของศาสตร์ต่าง ๆ ที่เกี่ยวกับสัมพันธ์กันเพื่อให้ผู้เรียนเกิดการเปลี่ยนแปลงของพฤติกรรม สามารถนำความรู้ ทักษะและเจตคติในการสร้างงาน แก้ปัญหาและใช้ในชีวิตประจำวันได้อย่างมีความสุข ซึ่งสอดคล้องกับวิถีชีวิตจริงของคนเรามีเรื่องราวต่าง ๆ ที่มีความสัมพันธ์ซึ่งกันและกัน ไม่ได้แยกออกจากกันเป็นเรื่องๆ การจัดการเรียนรู้ของสถานศึกษาในปัจจุบันจึงควรเน้นการนำทุกศาสตร์ผสมผสานกลมกลืนเป็นองค์รวมและสอดคล้องกับวิถีชีวิตของคนที่ต้องดำรงอยู่อย่างเหมาะสม อีกทั้งเป็นการช่วยลดความซ้ำซ้อนของเนื้อหาวิชา ลดเวลาการเรียนรู้ของผู้เรียน เป็นการแบ่งเบาภาระในการสอนของครู รวมถึงการเปิดโอกาสให้ผู้เรียนได้ใช้ความคิด ประสบการณ์ ความสามารถและทักษะ อย่างหลากหลายให้การแก้ไขปัญหาและก่อให้เกิดการเรียนรู้ทักษะกระบวนการและเนื้อหาสาระไปพร้อม ๆ กัน

ดังนั้นผู้วิจัยจึงมีความสนใจที่จะพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ ที่เป็นการจัดกิจกรรมการเรียนการสอนจะเน้นผู้เรียนเป็นสำคัญและมีวิธีการที่หลากหลายทำให้ผู้เรียนได้เรียนรู้ใช้เทคนิคการเรียนการสอนที่ผสมผสานกัน ฝึกให้ผู้เรียนค้นหาคำตอบด้วยวิธีสืบสอบ (Inquiry) หรือใช้วิธีการแก้ปัญหา (Problem Solving) เน้นการทำงานร่วมกัน มีงานกลุ่มหรืองานเดี่ยวผสมผสานกันไป ฝึกให้ผู้เรียนมีส่วนร่วมในประสบการณ์จริง ประสบการณ์การเรียนรู้จะอยู่ในขอบเขตสมรรถภาพในการเรียนรู้ของผู้เรียน โดยการพิจารณาขอบเขตการเรียงลำดับของเนื้อหาของลักษณะวิชารวมทั้งลักษณะของผู้เรียนด้วย

**๒. วัตถุประสงค์**

1. เพื่อพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษาโรงเรียนสาธิตลอออุทิศ
2. เพื่อศึกษาผลการใช้รูปแบบการจัดการเรียนรู้แบบบูรณากลุ่มสาระทักษะการสำหรับห้องเรียนละออพลัส ระดับประถมศึกษาโรงเรียนสาธิตละอออุทิศ

**๓. ขอบเขตของงานวิจัย**

การวิจัยครั้งนี้ได้กำหนดขอบเขตในการวิจัย ดังต่อไปนี้

1**. ประชากรที่ใช้ในการศึกษา ได้แก่**

ประชากรในการศึกษาครั้งนี้ ได้แก่ ครูผู้สอนกลุ่มสาระทักษะและนักเรียนโรงเรียนสาธิตละอออุทิศ 4 แห่ง ได้แก่ โรงเรียนสาธิตละอออุทิศ (ในที่ตั้งกรุงเทพมหานคร), ศูนย์การศึกษานอกที่ตั้งลำปาง, ศูนย์การศึกษานอกที่ตั้งนครนายก และวิทยาเขตสุพรรณบุรี

**2. กลุ่มตัวอย่าง**

2.1 กลุ่มตัวอย่างที่ใช้ในการทดลองด้วยรูปแบบการจัดการเรียนรู้แบบบูรณาการกลุ่มสาระทักษะ คือ ครูผู้สอนกลุ่มสาระทักษะและนักเรียนระดับชั้นประถมศึกษาปีที่ 1 ห้องละออพลัส โรงเรียนสาธิตละอออุทิศ 4 แห่ง ได้แก่ โรงเรียนสาธิตลอออุทิศ (ในที่ตั้งกรุงเทพมหานคร), ศูนย์การศึกษานอกที่ตั้งลำปาง, ศูนย์การศึกษานอกที่ตั้งนครนายก และวิทยาเขตสุพรรณบุรี ซึ่งได้มาจากการสุ่มตัวอย่างง่าย (Sample Random Sampling)

2.2 กลุ่มตัวอย่างที่ใช้ในการหาประสิทธิภาพของเครื่องมือประกอบด้วย

2.2.1 กลุ่มตัวอย่างผู้เชี่ยวชาญในการประเมินรูปแบบ ได้แก่ อาจารย์ นักวิชาการ โดยมีความเชี่ยวชาญด้านการจัดการเรียนการสอนแบบบูรณาการ ด้านเนื้อหา ด้านวิธีสอน จำนวน 3 ท่าน ได้มาโดยการเลือกแบบเจาะจง (Purposive Sampling)

2.2.2 กลุ่มตัวอย่างผู้เชี่ยวชาญในการประเมินแผนการจัดการเรียนรู้แบบบูรณาการ ได้แก่ นักวิชาการ อาจารย์ จำนวน 3 ท่าน ได้มาโดยการเลือกแบบเจาะจง (Purposive Sampling)

2.2.3 กลุ่มตัวอย่างผู้ทรงคุณวุฒิในการนำเสนอรูปแบบ จำนวน 3 ท่าน ได้แก่ ผู้ทรงคุณวุฒิด้านการสอน ด้านเนื้อหาด้านการจัดการเรียนการสอนแบบบูรณาการ ได้มาโดยการเลือกแบบเจาะจง (Purposive Sampling)

**๔. นิยามเชิงปฏิบัติการที่ใช้ในงานวิจัย**

**รูปแบบการจัดการเรียนรู้** หมายถึง แบบแผนของการจัดการเรียนการสอนซึ่งจัดขึ้นอยางเป็นระบบ เป็นลําดับขั้นตอนโดยอาศัยหลักปรัชญา ทฤษฎี หลักการ แนวคิด เทคนิคการสอนต่าง ๆ เป็นแนวทางในการจัดกิจกรรมการเรียนรู้ที่จะช่วยให้ผู้เรียนบรรลุผลตามวัตถุประสงค์ที่กาหนดไว้

**การบูรณาการ** หมายถึง กระบวนการจัดประสบการณ์การเรียนรู้ตามความสนใจ ความสามารถโดยเชื่อมโยงเนื้อหาสาระของศาสตร์ต่าง ๆ ที่เกี่ยวข้องสัมพันธ์กันให้ผู้เรียนเปลี่ยนแปลงพฤติกรรมสามรถนำความรู้ ทักษะ และเจตคติไปสร้างงาน แก้ปัญหาและใช้ในชีวิตประจำวันได้ด้วยตนเอง

**กลุ่มสาระทักษะ** หมายถึง **การเชื่อมโยง**เนื้อหาสาระของศาสตร์ต่าง ๆได้แก่กลุ่มสาระการเรียนรู้สังคมศึกษา ศาสนา และวัฒนธรรม กลุ่มสาระการเรียนรู้สุขศึกษาและพลศึกษา กลุ่มสาระการเรียนรู้ศิลปะและกลุ่มสาระการเรียนรู้การงานอาชีพและเทคโนโลยี

**ห้องเรียนละออพลัส** หมายถึงห้องเรียนระดับประถมศึกษาปีที่ 1 ของโรงเรียนสาธิตละอออุทิศ

**๕. เอกสารงานวิจัยที่เกี่ยวข้อง**

การพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนลออพลัสระดับประถมศึกษา โรงเรียนสาธิตละอออุทิศ ผู้วิจัยได้ศึกษาหลักการ แนวคิด ทฤษฎี และเอกสารงานวิจัยที่เกี่ยวข้องเป็นพื้นฐานในการดำเนินการวิจัยตามลำดับ ดังนี้

1. ความหมายและสำคัญของการศึกษา
2. แนวคิดเกี่ยวกับการจัดการเรียนรู้
3. ทฤษฎีที่เกี่ยวข้องต่อการจัดการเรียนรู้
4. การจัดการเรียนรู้แบบบูรณาการ

**1. ความหมายและสำคัญของการศึกษา**

**1.1 ความหมายของการศึกษา**

การศึกษา หมายถึง การพัฒนาผู้เรียนให้เจริญเติบโตสมบูรณ์เต็มที่นั่นคือเป็นการสอนหรือแนะนำให้ ผู้เรียนได้พัฒนาศักยภาพที่มีอยู่ในตนเองให้มากที่สุดเท่าที่สามารถกระทำได้ และการศึกษา หมายถึง การ สอนหรือการฝึกอบรมให้ผู้เรียนมีความเจริญรุ่งเรืองอย่างเต็มที่ตามความแตกต่างระหว่างบุคคลของผู้เรียน และในทัศนะของพระพุทธศาสนา การศึกษาคือ การมองตน การพิจารณาตน การควบคุมตน จนกระทั่งการ พัฒนาตน โดยความหมายของการศึกษา คือ การพัฒนาและปลูกฝังนิสัยใฝ่รู้ ใฝ่ดีให้กับผู้เรียน อุดมการณ์ของ การศึกษา คือ ยิ่งศึกษายิ่งต้องรู้จักตัวเอง รู้จักตน ควบคุมตน แล้วพัฒนาตนให้ได้การศึกษาจึงมีความสำคัญต่อมนุษย์เป็นอย่างมากจากคำกล่าวที่ว่าการศึกษา คือ ชีวิต และชีวิต คือ การศึกษา การศึกษาของมนุษย์จะเริ่มอย่างจริงจังก็ต่อเมื่อชีวิตได้เริ่มลืมตาดูโลก และจะต้องศึกษาอยู่ตลอด ชีวิต การศึกษาจึงมีความสำคัญต่อบุคคล สังคม ประเทศชาติ และต่อโลกเป็นอย่างยิ่ง อาจจะกล่าวได้ว่า “ตราบใดที่โลกยังมีมนุษย์ไม่สิ้นสุดการศึกษาต้องอาศัย” เหตุที่เป็นเช่นนี้เพราะมนุษย์ที่อาศัยโลกอยู่จะต้องอาศัยกระบวนการทางการศึกษาสำหรับการพัฒนาตนเมื่อสมาชิกของสังคมได้รับการพัฒนาอย่างมีคุณภาพ แล้วสังคมและประเทศชาติรวมทั้งโลกด้วยก็จะได้รับการพัฒนาต่อไป (http:// www.l3nr.org) **ดังนั้นแล้วการศึกษา**จึงมีความสำคัญต่อการดำเนินชีวิตของมนุษย์ และกระบวนการเรียนรู้ที่หลากหลายได้กลายเป็นเครื่องมือสำคัญต่อการดำรงชีพ รวมทั้งการเรียนรู้ตลอดชีวิตยังสร้างความได้เปรียบในการประกอบอาชีพที่ต้องแข่งขันกันในทุก ๆ ด้าน สำหรับประเทศไทยมีกฎหมายบังคับให้ประชาชนทุกคนต้องจบการศึกษาภาคบังคับ และสามารถเรียนได้จนจบการศึกษาขั้นพื้นฐานโดยไม่เสียค่าใช้จ่ายใด ๆ

**การศึกษา หมายถึง** ตามพระราชบัญญัติการศึกษาแห่งชาติ พ.ศ. 2542 มี 3 รูปแบบคือ การศึกษาในระบบ การศึกษานอกระบบ และการศึกษาตามอัธยาศัย

**การศึกษาในระบบ** หมายถึง การศึกษาที่กำหนดจุดมุ่งหมาย วิธีการศึกษา หลักสูตร ระยะเวลาของการศึกษา การวัดและการประเมินผล ซึ่งเป็นเงื่อนไขของการสำเร็จการศึกษาที่แน่นอน

**การศึกษานอกระบบ** จากพระราชบัญญัติการศึกษาแห่งชาติ พุทธศักราช 2542 ได้ให้นิยามเกี่ยวกับการศึกษานอกระบบว่าเป็นการศึกษาที่มีความยืดหยุ่นในการกำหนดจุดมุ่งหมาย  รูปแบบ วิธีการจัดการศึกษา ระยะเวลาของการศึกษา การวัดและประเมินผล ซึ่งเป็นเงื่อนไขสำคัญของการสำเร็จการศึกษา โดยเนื้อหาและหลักสูตรจะต้องมีความเหมาะสมสอดคล้องกับสภาพปัญหาและความต้องการของบุคคลแต่ละกลุ่ม โดยนิยมจัดตั้งศูนย์การเรียนรู้ชุมชนหรือศูนย์การเรียนรู้นอกระบบโรงเรียน เช่น การศึกษาผู้ใหญ่ การศึกษาชุมชน

**การศึกษาตามอัธยาศัย** จากพระราชบัญญัติการศึกษาแห่งชาติ พุทธศักราช 2542 ได้ให้ความหมายของการศึกษาตามอัธยาศัยว่าเป็นการศึกษาที่ผู้เรียนได้เรียนรู้ด้วยตนเอง ตามความสนใจ ศักยภาพ ความพร้อมและโอกาส โดยศึกษาจากบุคคล ประสบการณ์ สังคม สิ่งแวดล้อม สื่อ หรือแหล่งความรู้อื่น

สรุปได้ว่า การศึกษา หมายถึง กระบวนการเรียนรู้เพื่อความเจริญงอกงามของบุคคลและสังคมโดยการถ่ายทอดความรู้ การฝึก การอบรม การสืบสานทางวัฒนธรรม การสร้างองค์ความรู้อันเกิดจากการจัดสภาพแวดล้อม สังคม ให้บุคคลเรียนรู้อย่างต่อเนื่องตลอดชีวิต เพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

**1.2 ความสำคัญของการศึกษา**

การศึกษาส่งผลให้เกิดความรู้ ความรู้นั้นสามารถนำมาใช้พัฒนาคนให้มีความสามารถที่จะใช้ประกอบอาชีพและเอาตัวรอดได้  รวมทั้งช่วยขัดเกลาคนให้มีจิตสำนึกและคุณธรรม  เป็นผู้เจริญทางปัญญาและจิตใจ  ซึ่งคนเหล่านี้นอกจากจะสามารถพัฒนาตนเองแล้ว  ยังส่งผลต่อสังคมและประเทศชาติให้เจริญรุ่งเรืองและก้าวหน้าทัดเทียมอารยประเทศได้ด้วย  เราจึงสามารถเรียบเรียงความสำคัญของการศึกษาได้  ดังนี้

1. ช่วยขัดเกลาให้ผู้ได้รับการศึกษามีจิตใจอันดีงามมีจิตสำนึกและคุณธรรมรู้ว่าสิ่งใดควรทำไม่ควรทำ
2. ช่วยให้ผู้ได้รับการศึกษามีคุณภาพชีวิตที่ดีและใช้ความรู้ที่ได้รับไปดำรงชีวิตได้อย่างมีความสุขสามารถประกอบอาชีพที่เลี้ยงดูตนเองและครอบครัวได้
3. ผู้ที่ได้รับการศึกษาที่ดีจะสามารถช่วยเกื้อหนุนประเทศชาติให้สามารถธำรงอยู่สืบไปอย่างมั่นคงสืบเนื่องจากการศึกษานั้นจะเป็นการปลูกฝังให้ผู้ได้รับการศึกษารู้จักรักและหวงแหนในประเทศชาติของตน
4. ประเทศชาติที่มีการศึกษาที่ดีจะทำให้มีพลเมืองมีศักยภาพส่งผลให้การพัฒนาประเทศก้าวล้ำตามไปด้วยส่งผลให้ทัดเทียมต่อนานาอารยประเทศได้

ดังนั้นแล้วการศึกษาจึงมีความสำคัญต่อมนุษย์เป็นอย่างมาก คำกล่าวที่ว่าการศึกษาคือชีวิต และชีวิตคือการศึกษา คำกล่าวเช่นนี้ยังคงเป็นความจริงอยู่ตลอดไป ชีวิตมนุษย์ตั้งแต่เริ่มปฏิสนธิในครรภ์มารดาเริ่มมีการศึกษาบ้างแล้ว การศึกษาของมนุษย์จะเริ่มอย่างจริงจังก็ต่อเมื่อชีวิตได้เริ่มลืมตาดูโลก และจะต้องศึกษาอยู่ตลอดไปจนกว่าชีวิตจะจากโลกนี้ไป การศึกษาจึงมีความสำคัญต่อบุคคล สังคม ประเทศชาติ และต่อโลกเป็นอย่างยิ่ง อาจจะกล่าวได้ว่า “ตราบใดที่โลกยังมีมนุษย์ไม่สิ้นสุดการศึกษาต้องอาศัย” เหตุที่เป็นเช่นนี้เพราะมนุษย์ที่อาศัยโลกอยู่จะต้องอาศัยกระบวนการทางการศึกษาสำหรับการพัฒนาตน เมื่อสมาชิกของสังคมได้รับการพัฒนาอย่างมีคุณภาพแล้ว สังคมและประเทศชาติรวมทั้งโลกด้วยก็จะได้รับการพัฒนาต่อไปด้วย

ในทางพระพุทธศาสนาถือว่าการศึกษาเป็นไปเพื่อพัฒนาคนให้เป็นผู้มีชีวิตที่ดีงาม สามารถดำเนินชีวิตได้อย่างถูกต้องและเกื้อกูลแก่สังคม การศึกษาคือการพัฒนามนุษย์ให้เจริญขึ้น มนุษย์ที่ยังไม่พัฒนาจะต้องอาศัยตัณหามานำชีวิตให้ดิ้นรน เพื่อสนองความต้องการทางด้าน ตา หู จมูก ลิ้น และกาย หรืออายตนะทั้งหลาย  เพราะมนุษย์ยังมีอวิชชา ไม่รู้ว่าอะไรดีอะไรชั่ว อะไรเป็นประโยชน์ อะไรไม่ใช่ประโยชน์อย่างแท้จริง จึงยังต้องเอาความรู้สึกชอบไม่ชอบ เกลียด กลัว หรือปรารถนา มาเป็นเครื่องนำชีวิตก่อน  เมื่อมองดูเห็นอะไรสนองความรู้สึกที่ดีที่สบายให้ความสุขทาง หู ตา จมูก ลิ้น กาย ก็พอใจ ต้องการได้สิ่งเหล่านี้ มนุษย์ที่ยังไม่พัฒนาจึงอยู่ด้วยตัณหา แต่เมื่อมนุษย์มีปัญญาพอแล้วก็จะอยู่ด้วยสติปัญญา ดังเช่น การเปลี่ยนพฤติกรรมและวิถีชีวิตจากการกินอยู่เพียงเพื่ออร่อยลิ้นและโก้หรู มาสู่การกินพอดีด้วยปัญญา หรือเสริมคุณภาพชีวิตให้มีสุขภาพและสามารถดำเนินชีวิตที่ดีงามอย่างผาสุกอันเรียกว่าโภชเนมัตตัญญุตา การที่มนุษย์อยู่ดีด้วยปัญญา เป็นเครื่องพิสูจน์ความสำเร็จของการศึกษา   เพราะการศึกษาคือการพัฒนามนุษย์ให้มีชีวิตที่เป็นอยู่ด้วยปัญญา ไม่ต้องอาศัยตัณหามาชักจูง การศึกษาในพระพุทธศาสนาจึงเป็นไปเพื่อประโยชน์  3 ประการ ในชีวิตนี้อย่างแท้จริง คือ ประโยชน์ในปัจจุบันที่ประกอบไปด้วยกามสุข ประโยชน์ในภพหน้าที่สูงขึ้นไปคือสูงกว่าประโยชน์ในภพนี้ และประโยชน์อย่างยิ่งคือพระนิพพาน พระพุทธศาสนากับการศึกษาเป็นสิ่งที่มีความสัมพันธ์เกี่ยวเนื่องกัน เพราะพระพุทธศาสนามีระบบการศึกษาที่มีความสมบูรณ์ในตัวเอง การศึกษามีความสำคัญต่อการพัฒนาประเทศ  ในฐานะที่เป็นกระบวนการหนึ่งที่มีบทบาทโดยตรงต่อการพัฒนาทรัพยากรมนุษย์  ให้มีคุณภาพเหมาะสมและมีคุณสมบุติสอดคล้องกับความต้องการในการใช้กำลังของประเทศ การศึกษาจึงหมายถึง การเจริญงอกงาม  เพราะการศึกษาเป็นกระบวนการพัฒนาบุคคลให้มีความเจริญงอกงามทุกด้าน  คือ สติปัญญา  อารมณ์และสังคม ถ้าประเทศใดประชากรมีการศึกษาสูง  ประเทศนั้นก็จะมีกำลังคนที่มีประสิทธิภาพ  สามารถเพิ่มรายได้ต่อบุคคลให้สูงขึ้น การจัดการศึกษาที่ดีจะต้องคำนึงถึงความแตกต่างระหว่างบุคคล ทั้งนี้เพราะว่าเด็กแต่ละคนจะมีความแตกต่างกัน ทั้งด้านความคิด ความรู้สึก บุคลิกภาพ ความสนใจ และความถนัด ดังนั้นการศึกษามิได้ขึ้นอยู่กับความสามารถทางด้านสติปัญญาเพียงอย่างเดียว แต่ยังเกี่ยวข้องกับความถนัดทางการเรียนของแต่ละบุคคล รวมทั้งองค์ประกอบที่ไม่เกี่ยวข้องกับสติปัญญาด้วย เช่น สถานภาพทางสังคม บุคลิกภาพ ความสนใจ และพฤติกรรมต่าง ๆ ที่แสดงออก อันเนื่องมาจากความนึกคิดเกี่ยวกับตนเอง ซึ่งจะส่งผลต่อเจตคติ ความคิด ความรู้สึก ความเข้าใจในสิ่งต่าง ๆ ตลอดจนการปรับตัวและผลสัมฤทธิ์ทางการเรีย ในทางศาสนาอิสลาม ความรู้นั้นเป็นสิ่งที่จำเป็นมากสำหรับทุก ๆ คน เพราะถ้าใครมีความรู้มาก..ก็จะได้เปรียบในทุก ๆ เรื่อง เราจึงจำเป็นต้องศึกษาหาความรู้ ไม่ว่าจะเป็นวิชาทางด้านสามัญ หรือ ในวิชาการทางด้านศาสนาความรู้ในด้านสามัญนั้นมีมากมายหลายแขนงซึ่งวิชาต่าง ๆ เหล่านี้จะทำให้เท่าทันต่อเหตุการณ์บ้านเมืองและเท่าทันกับสิ่งที่โลกได้มีการพัฒนาไป และคนส่วนใหญ่ให้ความสำคัญมากต่อวิชาการทางด้านสามัญ ความรู้และสิ่งต่าง ๆ เหล่านี้มันจะทำให้เรานี้มีเกียรติยศ มีคนนับหน้าถือตา เป็นที่รู้จักกันในสังคมนั้น ๆ และเมื่อเรามีอำนาจมีพวกพ้องมากมาย ความโลภก็จะเข้ามาครอบงำ ทำให้อยากได้สิ่งนั้นสิ่งนี้ และก็จะเอามันมาด้วยกับการเอาเปรียบผู้อื่นที่มีความรู้น้องกว่า  มันจึงทำให้สังคมมีแต่จะแย่ลงไปทุกที

ดังนั้นผู้ที่มีความรู้ ควรที่จะต้องมีคุณธรรมด้วยและสิ่งสำคัญคือต้องมีความเที่ยงตรงในทุก ๆ เรื่อง แต่ความรู้ในด้านสามัญจะช่วยเราได้แค่โลกดุนยานี้เท่านั้น ถ้าคนๆนั้นยังขาดวิชาความรู้ทางด้านศาสนาอยู่ และมันจะมีความหมายอะไรกับบรรดามุสลิม

**2. แนวคิดเกี่ยวกับการจัดการเรียนรู้**

การจัดการเรียนรู้ เป็น การเปลี่ยนแปลงศักยภาพแห่งพฤติกรรมที่ถาวร ซึ่งเป็นผลมาจากการฝึกหรือการปฏิบัติที่ได้รับการเสริมแรง ดังนั้นการจัดการเรียนรู้จึงมีลักษะสำคัญ 5 ประการ ได้แก่

1. การจัดการเรียนรู้ เป็นการเปลี่ยนแปลงพฤติกรรม ที่เกิดจากการเรียนรู้โดยพฤติกรรมดังกล่าวสามารถสังเกตได้ภายหลังการเรียนรู้

2. พฤติกรรมที่เกิดการเปลี่ยนแปลงมีลักษณะเป็นพฤติกรรมถาวร

3. การเปลี่ยนแปลงพฤติกรรม อาจไม่มีการเปลี่ยนแปลงโดยทันทีแต่อาจแฝงอยู่ในตัวผู้เรียนซึ่งอาจจะไม่ได้แสดงออกมาเป็นพฤติกรรมอย่างทันทีทันใด

4. พฤติกรรมที่เกิดการเปลี่ยนแปลงเป็นผลมาจากการฝึกหรือการปฏิบัติ

5. การได้รับการเสริมแรง หมายถึง ผู้เรียนได้รับรางวัลหรือสิ่งที่ผู้เรียนต้องการตอบสนองภายหลังการฝึกหรือการปฏิบัติ

การจัดการเรียนรู้ประกอบด้วยองค์ประกอบ 4 องค์คือ

1. หลักการของการจัดการเรียนรู้ซึ่งเป็นแนวคิดและพื้นฐานสำหรับการจัดการเรียนรู้และกำหนดรูปแบบของการจัดการเรียนรู้

2. วัตถุประสงค์ของการจัดการเรียนรู้สำหรับใช้เป็นเป้าหมายในการพัฒนาผู้เรียนให้มีคุณลักษณะตามที่ต้องการ

3. กระบวนการจัดการเรียนรู้เป็นการอธิบายถึงรูปแบบ การดำเนินกิจกรรม ซึ่งมีลักษณะเป็นขั้นตอนและรวมถึงรายละเอียดของการดำเนินกิจกรรมในการจัดการเรียนรู้

4. การวัดและประเมินผลการจัดการเรียนรู้ ซึ่งใช้เป็นแนวทางในการประเมินประสิทธิภาพและการบรรลุวัตถุประสงค์ของการจัดการเรียนรู้

**3. ทฤษฎีที่เกี่ยวข้องต่อการจัดการเรียนรู้**

1. ทฤษฎีการเรียนรู้ด้วยตนเอง (Constructivism Theory) ทฤษฎีการเรียนรู้ด้วยตนเอง เป็นทฤษฎีที่อยู่ในกลุ่มของปัญญานิยม โดยทฤษฎีการเรียนรู้ด้วยตนเอง เป็นทฤษฎีที่ผู้เรียนเป็นผู้สร้างความรู้จากความสัมพันธ์ระหว่างสิ่งที่พบเห็นกับความรู้ ความเข้าใจที่มีอยู่เดิม โดยใช้กระบวนการทางปัญญาของตน นอกจากนั้นการเรียนรู้ด้วยตนเองได้ให้ความสำคัญกับการเปิดโอกาสให้ผู้เรียนเป็นผู้แสดงความรู้ได้ด้วยตนเอง และสามารถสร้างความรู้ด้วยตนเอง ผู้เรียนจะเป็นผู้ออกไปสังเกตสิ่งที่ตนอยากรู้ เพื่อนำมาร่วมกันอภิปราย สรุปสิ่งที่ค้นพบ และนำไปศึกษาค้นคว้าจากเอกสารทางวิชาการหรือแหล่งความรู้อื่นๆ เพื่อเพิ่มเติมให้เป็นองค์ความรู้ที่สมบูรณ์ต่อไป

2. การจัดการเรียนรู้เชิงรุก (Active Learning) การเรียนรู้เชิงรุกเป็นวิธีการสอนรูปแบบหนึ่งที่มีมุ่งเพื่อสร้างความเข้าใจและนำความรู้ที่ได้มาประยุกต์ใช้ในชีวิตประจำวัน ส่งเสริมให้ผู้เรียนเกิดการตื่นตัวต่อการเรียนรู้ และสร้างความกระตือรือร้านด้านการรู้คิดมากกว่าวิธีการสอนโดยการท่องจำเพียงอย่างเดียว ผู้เรียนสามารถร่วมกิจกรรมการแสวงหาความรู้ที่ผู้สอนกำหนด อีกทั้งให้ผู้เรียนได้ใช้กระบวนการคิดขั้นสูง ได้แก่ การวิเคราะห์ การสังเคราะห์และการประเมินค่า ซึ่งลักษณะสำคัญของการเรียนรู้เชิงรุกประกอบด้วย 1) เป็นการเรียนการสอนที่เน้นให้ผู้เรียนมีปฏิสัมพันธ์ มีส่วนร่วมในการเรียนรู้อย่างกระตือรือร้น 2) เปิดโอกาสให้ผู้เรียนแสวงหาความรู้ด้วยตนเองและสามารถบูรณาการความรู้ได้ 3) ผู้สอนเป็นเพียงผู้ดูแล กำกับ และอำนวยความสะดวกในการจัดการเรียนรู้ รวมทั้งเป็นผู้สนับสนุนและเสริมแรงให้ผู้เรียนเป็นผู้ปฏิบัติด้วยตนเอง และ 4) ผู้เรียนเกิดประสบการณ์การคิด วิเคราะห์ สังเคราะห์ สร้างองค์ความรู้ ตลอดจนประเมินผล

3. ทฤษฎีกระจกเงา ทฤษฎีกระจกเงา หรือ ทฤษฎีสังคมกระจกเงา (Social Mirror Theory) เป็นทฤษฎีจากแนวคิดของ Wilhelm Ditthey ที่กล่าวว่า คนเราสามารถเรียนรู้เพื่อรับรู้ความคิดและความรู้สึกของตนเอง ได้จากการอยู่ในโลกแห่งความคิดและความรู้สึกของสังคม จากทฤษฎีดังกล่าวได้นำมาใช้พัฒนาเด็กโดยเฉพาะพฤติกรรมการเลียนแบบของเด็กที่เกิดขึ้นจากการสังเกตเห็นพฤติกรรมของพ่อแม่และสามารถสะท้อนเข้าไปเป็นลักษณะนิสัยส่วนตัวของเด็ก ดังนั้นในการพัฒนาลักษณะนิสัยและสภาวะคุณธรรมในตัวเด็กต้องอาศัยการเป็นแบบอย่างที่ดีของพ่อและแม่จากสถาบันการศึกษา ศาสนา ชุมชน กลุ่มเพื่อนและสื่อมวลชน

4. ทฤษฎียู (Theory – U) ทฤษฎียู เป็นทฤษฎีการเรียนรู้ในอนาคต ซึ่งแต่ละขั้นตอนของการเรียนรู้จะถูกวางตัวตามลักษณะการเขียนอักษรตัวยู ประกอบด้วย 1) ขั้นการรับรู้ข้อมูลแบบเก่า (Downloading) 2) ขั้นการมองเห็น (Seeing) 3) ขั้นการรับรู้ (Sensing) 4) ขั้นการปรากฏ (Presencing) 5) ขั้นการตกผลึก (Crystallizing) 6) ขั้นการออกแบบ (Prototyping) และ 7) ขั้นการแสดงออก (Performing) การพัฒนาผู้เรียนตามแนวคิดทฤษฎียูนั้น ผู้สอนจะต้องส่งเสริมให้ผู้เรียนมีทักษะพื้นฐานในการฟัง เปิดความคิดและเปิดสายตาให้กว้าง เพื่อให้ผู้เรียนได้เห็นความเป็นจริง ใช้การสังเกตที่ละเอียดถี่ถ้วน เปิดใจรับรู้ความรู้สึกร่วม เพื่อการเป็นหนึ่งเดียวกันกับสิ่งที่กำลังสังเกต เปลี่ยนกระบวนการคิดแบบเดิมๆ ทำให้ผู้เรียนสามารถสร้างจินตนาการ เกิดการกระทำในสิ่งใหม่ๆ ดังนั้นผู้สอนต้องจัดกิจกรรมที่ทำให้ผู้เรียนได้มีส่วนร่วมในการคิด ออกแบบกิจกรรมการเรียนแบบร่วมมือ การมีส่วนร่วมในการสรุปและตัดสินใจ รวมถึงการมีส่วนร่วมในการพูดและเขียนอย่างเต็มที่

5. ทฤษฎีพหุปัญญา (Multiple Intelligence Theory) แนวคิดพื้นฐานของทฤษฎีพหุปัญญา เกิดจากการทำงานของสมองที่เป็นออกเป็นส่วนๆ ซึ่งทำให้มนุษย์มีความสามารถและมีปัญญาที่หลากหลายอยู่ในคนๆ เดียวกัน สามารถแก้ไขปัญหา และออกแบบงาน ผลงานต่าง ๆ ในสถานการณ์ธรรมชาติที่มีความหลากหลาย โดยทฤษฎีพหุปัญญาได้สรุปว่าบุคคลจะมีปัญญาในแต่ละด้านไม่เท่ากัน แต่ก็สามารถจัดประสบการณ์และการเรียนรู้ที่เหมาะสม เพื่อพัฒนาปัญญาของบุคคลได้

6. ทฤษฎีพหุปัญญาประกอบด้วยปัญญา 9 ด้าน ได้แก่ ปัญญาด้านภาษา ปัญญาด้านตรรกะ-คณิตศาสตร์ ปัญญาด้านมิติ ปัญญาด้านร่างกายและการเคลื่อนไหว ปัญญาด้านดนตรี ปัญญาด้านความเข้าใจระหว่างบุคคล ปัญญาด้านการเข้าใจตนเอง ปัญญาด้านธรรมชาติและปัญญาด้านอัตภวนิยม จิตนิยม หรือ การดำรงคงอยู่ของชีวิต

4. **การจัดการเรียนรู้แบบบูรณาการ**

การจัดการเรียนรู้แบบบูรณาการ เป็นกระบวนการจัดการเรียนรู้ที่จัดประสบการณ์การเรียนรู้ตามความสนใจ ความสามารถ โดยเชื่อมโยงเนื้อหาสาระของศาสตร์ต่าง ๆ ที่เกี่ยวข้องสัมพันธ์กันให้ผู้เรียนเกิดการเปลี่ยนแปลงพฤติกรรม สามารถนำความรู้ ทักษะและเจตคติไปสร้างงาน แก้ปัญหาและใช้ในชีวิตประจำวันได้ด้วยตนเอง

การสอนแบบบูรณาการ หมายถึง การจัดการเรียนรู้โดยการเชื่อมโยงเนื้อหา องค์ความรู้ที่เกี่ยวข้องกับศาสตร์อย่างหลากหลายหรือเนื้อหาจากกลุ่มสาระวิชาต่าง ๆ มาจัดการเรียนรู้เพื่อให้ผู้เรียนสามารถนำองค์ความรู้มาพัฒนาความคิดรวบยอดของเนื้อหาต่าง ๆ มาใช้ในชีวิตประจำวันได้

การจัดการเรียนรู้แบบบูรณการในปัจจุบันมีอยู่ 4 รูปแบบ ประกอบด้วย

1. การบูรณาการแบบสอดแทรก (Infusion)

2. การบูรณาการแบบขนาน (Parallel)

3. การบูรณาการแบบสหวิทยาการ (Multidiscipline)

4. การบูรณาการแบบข้ามวิชา (Transdisciplinary)

**๖.ระเบียบวิธีวิจัย**

**๖.๑วิธีการศึกษา**

การวิจัยนี้เป็นการวิจัยและพัฒนา (Research and Development) ได้มีการดำเนินการสร้างเครื่องมือและดำเนินการวิจัยโดยมีขั้นตอน ดังนี้

**ขั้นตอนที่ 1** การศึกษาสภาพการเรียนการสอนการศึกษาสภาพการเรียนการสอนและทฤษฎีที่เกี่ยว ของกับการจัดการเรียนรู้แบบบูรณาการกลุ่มสาระทักษะสำหรับห้องเรียนลออพลัสระดับประถมศึกษา โรงเรียนสาธิตละอออุทิศ

**ขั้นตอนที่ 2** ร่างรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ สามารถขั้นตอนยอย ดังนี้

1. ร่างรูปแบบการเรียนการสอนโดยใช้โครงงานเป็นฐานเพื่อพัฒนาผู้เรียนตามมาตรฐานการเรียนรู้ของนักศึกษาระดับปริญญาตรี สาขาการศึกษาปฐมวัย คณะครุศาสตร์
2. ตรวจสอบร่างรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ จากผู้เชี่ยวชาญ
3. ประเมินร่างรูปแบบโดยผู้เชี่ยวชาญด้านการออกแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ เพื่อตรวจสอบความเหมาะสมของรูปแบบ
4. ปรับปรุงร่างรูปแบบตามคำแนะนำของผูเชี่ยวชาญเพื่อนํารูปแบบไปพัฒนา

**ขั้นตอนที่ 3** ทดลองใช้รูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ สามารถอธิบายขั้นตอนยอย ดังนี้

ศึกษาผลการทดลองใชรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ โดยกลุมตัวอยาง

**ขั้นตอนที่ 4** การรับรองรูปแบบและนําเสนอรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ สามารถอธิบายขั้นตอนยอย ดังนี้

นำรูปแบบที่ผานการทดลองแลวรับรองโดยผูทรงคุณวุฒิและทําการแกไขปรับปรุงรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ

การดำเนินการวิจัยเพื่อพัฒนารูปแบบการเรียนการสอนแบบรูปแบบการเรียนการสอนแบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ สามารถอธิบายขั้นตอนตามแผนภาพดังต่อไปนี้

**ขั้นที่ 2 (Development :D)**

**ขั้นที่ 3 (Research : R)**

**ขั้นที่ 4 (Development :D)**

**ขั้นที่ 1 (Research : R)**

รับรองรูปแบบและนําเสนอรูปแบบการเรียนการสอนแบบบูรณาการกลุ่มสาระทักษะ

ทดลองใช้รูปแบบการเรียนการสอนแบบบูรณาการกลุ่มสาระทักษะ

การศึกษาสภาพการเรียนการสอนการศึกษาสภาพการเรียนการสอนและทฤษฎีที่เกี่ยวของกับการพัฒนารูปแบบการจัดการเรียนรู้แบบบูรณาการกลุ่มสาระทักษะ

ร่างรูปแบบการเรียนการสอนแบบบูรณาการกลุ่มสาระทักษะ

ศึกษาผลการทดลองใชรูปแบบการเรียนการสอนแบบบูรณาการกลุ่มสาระทักษะ โดย

กลุมตัวอยาง

ตรวจสอบร่างรูปแบบบูรณาการกลุ่มสาระทักษะ

นำรูปแบบที่ผานการทดลองแลวรับรองโดยผูทรงคุณวุฒิและทําการแกไขปรับปรุงรูปแบบการเรียนการสอนโดยแบบบูรณาการกลุ่มสาระทักษะ

ประเมินร่างรูปแบบโดยผู้เชี่ยวชาญด้านการออกแบบบูรณาการกลุ่มสาระทักษะ เพื่อตรวจสอบความเหมาะสมของรูปแบบ

1.ศึกษาความคิดเห็นของครู ผู้บิหาร ที่มีต่อการจัดการเรียนรู้แบบบูรณาการกลุ่มสาระทักษะ

2.ศึกษาความต้องการรูปแบบการเรียนรู้ของของครู ผู้บิหาร ที่มีต่อการจัดการเรียนรู้แบบบูรณาการกลุ่มสาระทักษะ

ปรับปรุง

ปรับปรุงร่างรูปแบบตามคำแนะนำของผูเชี่ยวชาญเพื่อนํารูปแบบไปพัฒนา

รูปแบบการเรียนการสอนแบบบูรณาการกลุ่มสาระทักษะโดยสมบูรณ์

**กรอบดำเนินการวิจัยเพื่อการพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับ ห้องเรียนละออพลัส ระดับประถมศึกษา โรงเรียนสาธิตละอออุทิศ**

**๖.๒ ประชากรและกลุ่มตัวอย่าง**

การวิจัยครั้งนี้ได้กำหนดขอบเขตในการวิจัย ดังต่อไปนี้

1**. ประชากรที่ใช้ในการศึกษา ได้แก่**

ประชากรในการศึกษาครั้งนี้ ได้แก่ ครูผู้สอนกลุ่มสาระทักษะและนักเรียนโรงเรียนสาธิตละอออุทิศ 4 แห่ง ได้แก่ โรงเรียนสาธิตละอออุทิศ (ในที่ตั้งกรุงเทพมหานคร), ศูนย์การศึกษานอกที่ตั้งลำปาง, ศูนย์การศึกษานอกที่ตั้งนครนายก และวิทยาเขตสุพรรณบุรี

**2. กลุ่มตัวอย่าง**

2.1 กลุ่มตัวอย่างที่ใช้ในการทดลองด้วยรูปแบบการจัดการเรียนรู้แบบบูรณาการกลุ่มสาระทักษะ คือ ครูผู้สอนกลุ่มสาระทักษะและนักเรียนระดับชั้นประถมศึกษาปีที่ 1 ห้องละออพลัส โรงเรียนสาธิตละอออุทิศ 4 แห่ง ได้แก่ โรงเรียนสาธิตละอออุทิศ (ในที่ตั้งกรุงเทพมหานคร), ศูนย์การศึกษานอกที่ตั้งลำปาง, ศูนย์การศึกษานอกที่ตั้งนครนายก และวิทยาเขตสุพรรณบุรี ซึ่งได้มาจากการสุ่มตัวอย่างง่าย (Sample Random Sampling)

2.2 กลุ่มตัวอย่างที่ใช้ในการหาประสิทธิภาพของเครื่องมือประกอบด้วย

2.2.1 กลุ่มตัวอย่างผู้เชี่ยวชาญในการประเมินรูปแบบ ได้แก่ อาจารย์ นักวิชาการ โดยมีความเชี่ยวชาญด้านการจัดการเรียนการสอนแบบบูรณาการ ด้านเนื้อหา ด้านวิธีสอน จำนวน 3 ท่าน ได้มาโดยการเลือกแบบเจาะจง (Purposive Sampling)

2.2.2 กลุ่มตัวอย่างผู้เชี่ยวชาญในการประเมินแผนการจัดการเรียนรู้แบบบูรณาการ ได้แก่ นักวิชาการ อาจารย์ จำนวน 3 ท่าน ได้มาโดยการเลือกแบบเจาะจง (Purposive Sampling)

2.2.3 กลุ่มตัวอย่างผู้ทรงคุณวุฒิในการนำเสนอรูปแบบ จำนวน 3 ท่าน ได้แก่ ผู้ทรงคุณวุฒิด้านการสอน ด้านเนื้อหาด้านการจัดการเรียนการสอนแบบบูรณาการ ได้มาโดยการเลือกแบบเจาะจง (Purposive Sampling)

**๖.๓ วิธีการวิเคราะห์ข้อมูล**

**สถิติที่ใช้วิเคราะห์ข้อมูล**

การประมวลผลข้อมูล (Data Processing) หลังจากที่ตรวจสอบความครบถ้วนของแบบสำรวจและแบบสัมภาษณ์ต่อการพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศผู้วิจัยจึงได้นำข้อมูลไปประมวลผลโดยใช้โปรแกรมสำเร็จรูป SPSS for Window (Statistical Package for the Social Science) หลังจากนั้นนำผลที่ได้มาวิเคราะห์และสรุปผลโดยการนำเสนอในรูปของตารางและแผนภูมิรวมทั้งอภิปรายผลประกอบ

การวิเคราะห์และบรรยายลักษณะของข้อมูล ได้แก่

1. ค่าร้อยละ (Percentage: %) ใช้ในการบรรยายลักษณะ

2. ค่าเฉลี่ย (Mean : ) ใช้ในการแปลความหมายของข้อมูล

3. ค่าสวนเบี่ยงเบนมาตรฐาน (Standard Deviation: S.D.)

4. การวิเคราะห์เนื้อหา

**๗.แผนงานของโครงการวิจัย**

ระยะเวลาโครงการ………1........ ปี………………………0…………… เดือนเลือกระยะเวลาในการวิจัย ปี-เดือน

วันที่เริ่มต้น…1…มีนาคม…2563… วันที่สิ้นสุด …31…มีนาคม…2564…… เลือกวันที่เริ่มต้นและวันที่สิ้นสุดการวิจัย

**แผนการดำเนินงานวิจัย**

| **ปีงบประมาณ** | **โครงการย่อย/กิจกรรม** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | ร้อยละของกิจกรรมในปีงบประมาณ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ๒๕๖๓ | เสนอโครงร่างโครงการวิจัยการพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัส ระดับประถมศึกษา โรงเรียนสาธิตละอออุทิศ |  |  | ✓ | ✓ |  |  |  |  |  |  |  |  |  |
|  | ศึกษาเอกสารที่เกี่ยวข้องเพื่อวิเคราะห์และสังเคราะห์การพัฒนารูปแบบการจัดการเรียนรู้แบบบูรณาการกลุ่มสาระทักษะ |  |  |  |  | ✓ | ✓ |  |  |  |  |  |  |  |
|  | สร้างเครื่องมือที่ใช้ในการวิจัยประกอบด้วย  1. แบบสอบถามความคิดเห็นเกี่ยวกับการพัฒนารูปแบบการจัดการเรียนรู้แบบบูรณาการกลุ่มสาระทักษะ ได้แก่ ผู้อำนวยการโรงเรียน รองผู้อำนวยการฝ่ายวิชาการ หัวหน้าสาระการเรียนรู้ ครูผู้สอน  2. แบบสัมภาษณ์ความคิดเห็นของผู้ทรงคุณวุฒิจากองค์กรวิชาชีพและผู้บริหาร ได้แก่ ผู้บริหารของโรงเรียนสาธิตละอออุทิศ |  |  |  |  |  |  | ✓ | ✓ |  |  |  |  |  |
| รวม | | | | | | | | | | | | | | ๕๐ |
| ๒๕๖๔ | 1. ศึกษาความคิดเห็นที่มีต่อการพัฒนารูปแบบการจัดการเรียนรู้แบบบูรณาการกลุ่มสาระทักษะ  2. ศึกษาประมวลความคิดเห็นการพัฒนารูปแบบการจัดการเรียนรู้แบบบูรณาการกลุ่มสาระทักษะ |  |  |  |  |  |  |  | ✓ | ✓ | ✓ | ✓ |  |  |
|  | สรุป,อธิปรายผลและจัดทำเล่มรายงานการวิจัย |  |  |  |  |  |  |  |  |  |  |  | ✓ |  |
| รวม | | | | | | | | | | | | | | ๕๐ |

**๘.ประโยชน์ที่คาดว่าจะได้รับ**

การพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ ซึ่งประกอบด้วย แผนการจัดการเรียนรู้แบบบูรณาการกลุ่มสาระทักษะ ซึ่งจะส่งผลดังนี้

1. ผู้สอนสามารถจัดกิจกรรมการเรียนรู้แบบบูรณาการกลุ่มสาระทักษะให้กับนักเรียนระดับประถมศึกษาตอนต้น และลดความซ้ำซ้อนของเนื้อหาวิชา ลดเวลาเรียนรู้ของผู้เรียน

2. นักเรียนระดับประถมศึกษาได้รับการพัฒนาโดยการจัดการเรียนรู้แบบบูรณาการที่หลากหลายที่นำความรู้ ความคิดรวบยอด ทักษะ และประสบการณ์สำคัญทั้งมวลที่ผู้เรียนจะได้รับในสาระการเรียนรู้ต่าง ๆ มาเชื่อมโยงผสมผสานเข้าด้วยกันอย่างมีความหมาย และสามารถนำไปประยุกต์ใช้ในชีวิตจริงได้

**๙.แนวทางในการนำงานวิจัยไปใช้ประโยชน์**

1. การฝึกอบรมเชิงปฏิบัติการและถ่ายทอดการจัดการเรียนรู้แบบบูรณาการให้กับผู้สอนเพื่อนำไปใช้ในการจัดการเรียนการสอนในสถานศึกษา

2. การจัดทำแผนและคู่มือการจัดการเรียนรู้แบบบูรณาการสำหรับผู้สอน เพื่อเผยแพร่ให้กับครูผู้สอนและผู้ที่สนใจให้สามารถนำไปใช้เป็นแนวทางในการจัดการเรียนการสอนในสถานศึกษา

3. การนำเสนอผลงานวิจัยผ่านการตีพิมพ์ในวารสารระดับชาติและการประชุมทางวิชาการในระดับชาติ

**๑๐. ผลงานที่ต้องส่งภายหลังสิ้นสุดโครงการวิจัย**

1. รูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ ประกอบด้วย
2. แผนการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ
3. คู่มือการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ
4. บทความวิชาการเรื่องรูปแบบการจัดการเรียนรู้แบบบูรณาการกลุ่มสาระทักษะ 1 เรื่อง
5. บทความวิจัยการเรื่องการพัฒนารูปแบบการจัดการเรียนรู้แบบบูรณาการกลุ่มสาระทักษะสำหรับห้องเรียนละออพลัสระดับประถมศึกษา โรงเรียนสาธิตลอออุทิศ1 เรื่อง